Bestway - Filter Cartridge VI - 6 PACK
Bestway - 10ft Steel Frame Pool Cover
Bestway Filter Cartidge Size 6 Pack of 6 Stowwerige gegriffel: Caroline Bosch, 'n sangsensie wat die musiekwereld gaan omkeer!
Caroline Bosch, 'n sangsensie wat die musiekwereld gaan omkeer!
Musiek, Caroline en nagtegaal. Sinonieme in die ware sin van die woord. Caroline se musiekpassie kom al van kinderdae af. Op haar agtste verjaardag besluit sy mos: Sing gaan ek sing! En sedertdien het sy haar belofte aan haarself gehou. En vir ons wat luister, stem sy tot dankbaarheid, want haar musiek, is deel van die dinge wat die lewe kleur gee.
In 2001 waag Caroline haar talent op Zillertal se verhoog. Die resultate het haar self stomgeslaan. Dit het haar gemotiveer om te belê in 'n verdere sewe maande se formele stemontwikkeling. In hierdie tyd was sy gereeld op verskeie verhoë waar die gehore se reaksie bewys het dat sy op die regte pad is.
Na hierdie sewe maande het Caroline die studio aangedurf. Daar het sy haar debuutalbum, "Eiland van drome" opgeneem. Hierdie album het rekordverkope by haar optredes behaal.
Caroline wys in 2005 tydens die Afrikaanse Idols kompetisie vir menige van die 22000 deelnemers hoe daar eintlik gesing behoort te word. Uiteindelik het sy onder die finale vyftig geëindig.
Tydens Supersterre 2004 en 2006, was sy by beide geleenthede onder die finale honderd. Hierna het Caroline haar album "Neusie verby" opgeneem. Die spontaniteit van hierdie album het tot gevolg gehad dat 'n groot gehoor, hulle daarmee kon vereenselwig. Caroline bewys hier dat sy graag inhoud aan haar musiek wil gee. Dit moenie bloot net nog 'n ritmiese geraas wees nie. Die lirieke moet tot harte spreek en die luisteraar weer en weer laat luister. Dit kry sy deeglik reg met haar seleksie van snitte.
Caroline interpreteer verskeie patriotiese musiekstukke op so 'n manier, dat elkeen wat dit hoor, haar interpretasie ter harte neem en sy of haar eie maak.
Caroline se anker is haar geloof in God. In Hom wat haar geseën het met 'n gawe wat elke mens wat haar hoor, se lewe ten goede aanraak.
Verskeie uitsaaier het gewys dat hulle goeie musiek waardeer. Caroline se musiek word gereeld gehoor op die DSTV kanale DKNT, KYKnet en Jukebox. Haar stem is ook gereeld op radiostasies soos Radio Pretoria, IFM, Rippel, Laeveld, Kragbron, Overvaal, Oosrand, Rosestad, Radio Oranje, Helderberg Stereo en Bosveld Stereo te hore.
Doen vandag nog navraag oor hoe Caroline ook in jou lewe, 'n positiewe verskil kan maak met haar treffende musiek.
© Stof 2008/04/19